SA mai jabeni vou ni sotasota ni Marist Sevens na matatimi ni Tabadamu Blue e na nodratou a vakadruka na Hideaway Hurricanes 25-14 e na dua na fainala bula e na i ka 39 ni sotasota ni Fiji Bitter Marist 7s e na ANZ Stadium e na bogi ni Vakarauwai sa oti.
Ratou a lewena toka na timi liutaki nei Sitiveni Waqa eso na yaca rogo me vakataki Setefano Cakau, Leo Naikasau, David Batiratu, Apisai Naqaliva, Nasoni Roko kei Alipate Ratini.
A doladola e na fainala oqori na tagane ni Namosi ka a lewe ni matatimi ni Viti o Setefano Cakau e na dua na sikoa.
Tarava oqori ko Emori Waqa na wigi ka vakasakiti sara na nona i qitoqito e na tbaka na i karua ni sikoa nei Tabadamu ni bera ni sauma lesu na Hideaway Hurricanes ni oti e vica na mniniti ka rau tabaka o Josua Vosawale kei Sakiusa Gavidi me ratou liu kina e na 14-12 ani veimama donu na qito.
Ni oti e dua na vosa momona mai vua na dau ni veivakatavulici ni Tabadamu o Etuate Waqa, e a vakadinadinataki ni veisau na nodratrou i qitoqito e na i karua ni veimama ena nodratou nuidei ka ratou tabaka rawa sara e dua na sikoa e na i tekivu ni qito mai vei Joseph Dunn me ratou liu kina.
A tabaka o Waqa na kena i karua kei na i ka va ni sikoa mai vei Tabadamu. E kuria oqo e dua na i totogi ka caqeta ko Luke Lutunavanua me vakadeitaka kina na nodratou qaqa..
A rawata na Tabadamu Blue e $10,000, ka qoqona na Hideaway Hurricanes e $5000.
E a gole vua na i cocovi ni Dauqirto ni sotasota ni Marist Sevens ko Lutunavanua mai na Tabadamu kei koya e levu taudua na nona sikoa a tabaka ko Jone Tanoa mai na Tokatoka Westfield Barbarians.
A levu taudua na poidi e a rawata o Eminoni Nasilasila e 53 na poidi mai na Hideaway Hurricanes. A gole ki vua na nonai tokani lewe ni timi ko Alifereti Veitokani na i cocovi ni dauqito totoka me qai laurai e na sotasota oqo.
A mai kalouca na timi jabeni yabaki sa oti na Wardens Gold ni a ka tolu ni oti na nona vakadruka na timi ni Police National e na 15 kei-0. A qaqa na Tokatoka Westfield Barbarians e na Veleti e na nodratou a vakadruka na Wardens Green e na 31 kei 10.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn